OpenLLM-France/wikimedia huggingface dataset:
# Tir als Jocs Olímpics d'estiu de 1900 - Pistola militar

Tir als Jocs Olímpics d'estiu de 1900 :
| Pistola ràpida, 25 metres | homes |
| Pistola militar | homes |
| Fossa olímpica | homes |
| Rifle militar, dempeus | homes |
| Rifle militar, de genolls | homes |
| Rifle militar, bocaterrosa | homes |
| Rifle militar, tres posicions | homes |
| < 1896 1908> |||
La competició de pistola militar va ser una de les proves de Tir dels Jocs Olímpics de París de 1900. Es disputà l'1 d'agost de 1900 i va donar dos grups de medalles, un per a la prova individual i un altre per a la competició per equips. Hi van prendre part 20 tiradors de 4 nacions diferents, sent 5 els tiradors per equips. Les medalles es donaren segons la màxima puntuació individual i de la suma dels cinc integrants d'un mateix país en sortia el resultat per equips.

## Medallistes

| Prova | Or | Plata | Bronze |
| Individual | Karl Röderer | Achille Paroche | Konrad Stäheli |
| Equips | Suïssa Friedrich Lüthi Paul Probst Louis Richardet Karl Röderer Konrad Stäheli | França Louis Duffoy Maurice Lecoq Léon Moreaux Achille Paroche Jules Trinité | Països Baixos Solko van den Bergh Antonius Bouwens Dirk Boest Gips Henrik Sillem Anthony Sweijs |

## Resultats
### Individual

Cada tirador disposava de 60 trets, sent la puntuació màxima possible 600 punts.
| Posició | Nom | Puntuació |
| | Karl Röderer | 503 |
| | Achille Paroche | 466 |
| | Konrad Stäheli | 453 |
| 4 | Louis Richardet | 448 |
| 5 | Louis Duffoy | 442 |
| 6 | Dirk Boest Gips | 437 |
| 7 | Friedrich Lüthi | 435 |
| 7 | Léon Moreaux | 435 |
| 9 | Paul Probst | 432 |
| 10 | Jules Trinité | 431 |
Classificació final (11–20) :
| 11 | Maurice Lecoq | 429 |
| 12 | Henrik Sillem | 408 |
| 13 | Alban Rooman | 405 |
| 14 | Thèves | 404 |
| 15 | Antonius Bouwens | 390 |
| 16 | Victor Robert | 351 |
| 17 | Eichorn | 345 |
| 18 | Solko van den Bergh | 331 |
| 19 | Charles Lebègue | 318 |
| 20 | Anthony Sweijs | 310 |

### Per equips

Les puntuacions dels cinc tiradors són sumades per aconseguir la puntuació de l'equip. La puntuació màxima possible és de 3000 punts.
| Posició | Equip | Puntuació 1 | Puntuació 2 | Puntuació 3 | Puntuació 4 | Puntuació 5 | Total |
| | Suïssa Röderer, Stäheli, Richardet, Lüthi, Probst | 503 | 453 | 448 | 435 | 432 | 2.271 |
| | França Paroche, Duffoy, Moreaux, Trinité, Lecoq | 466 | 442 | 435 | 431 | 429 | 2.203 |
| | Països Baixos Boest Gips, Sillem, Bouwens, Van den Bergh, Sweijs | 437 | 408 | 390 | 331 | 310 | 1.876 |
| 4 | Bèlgica Rooman, Thèves, Robert, Eichorn, Lebègue | 405 | 404 | 351 | 345 | 318 | 1.823 |

## Referències

* Base de dades del COI
* De Wael, Herman. Herman's Full Olympians: "Shooting 1900". Accés 3 de març de 2006. Consultable digitalment a Herman's Full Olympians: "Shooting 1900" Arxivat 2016-03-03 a Wayback Machine..
* Mallon, Bill. The 1900 Olympic Games, Resultats de totes les proves amb comentaris. Jefferson, North Carolina: McFarland & Company, Inc., Publishers, 1998. ISBN 978-0-7864-0378-3.
# Cochranella adiazeta

Cochranella adiazeta és una espècie de granota que viu a Colòmbia.
Està amenaçada d'extinció per la pèrdua del seu hàbitat natural.

## Bibliografia

* Rueda, J.V. & Ramírez Pinilla, M.P. 2004. Cochranella adiazeta. 2006 IUCN Llista vermella d'espècies amenaçades. Accedit a data 25 d'abril del 2008
# Thomas Betterton

Thomas Betterton (Londres, aprox. 1635 — 28 d'abril de 1710) va ser un actor anglès.
Va portar diverses innovacions escèniques a imatge de l'avantguarda teatral francesa i es va destacar per les seves interpretacions de William Shakespeare i William Congreve, entre d'altres.

## Referències

* ↑ «Thomas Betterton». Gran Enciclopèdia Catalana. Barcelona: Grup Enciclopèdia Catalana.
# Bluestonehenge

Bluestonehenge o Bluehenge (també conegut com a West Amesbury Henge és un henge prehistòric i un monument pedres en cercle que fou descobert pel Stonehenge Riverside Project a aproximadament 2 km al sud-est de Stonehenge, al comtat de Wiltshire, Anglaterra. Les restes que en queden actualment són el vall de l'henge i una sèrie de clots de suport de les pedres.

## Excavacions

El jaciment fou excavat a l'agost de 2008 i de 2009, i els arqueòlegs el consideraren una troballa important. Els detalls complets del descobriment es publicaren el 2010 al British Archaeology.
Mike Parker Pearson i el seu equip d'investigadors tingueren un paper clau en el descobriment d'un nou jaciment d'henge al riu Avon que està vinculat amb Stonehenge. Aquest nou descobriment ocorregué durant el Stonehenge Riverside Project i li donaren el nom de "Bluestonehenge" o "Blueheng" perquè es trobaren restes de gres blau durant l'excavació. Aquestes pedres blaves provenen d'una pedrera de les muntanyes gal·leses de Preseli Hills, situades a 240 km de distància d'ací.
Per a Parker, un henge sovint es pensa, incorrectament, que significa una estructura circular de pedra, tot i que, de fet, henge es refereix a una estructura tancada feta amb terra comprimida que conté una rasa a l'interior del bancal, i dona la impressió de mantenir alguna cosa dins del recinte. Això implicaria que Stonehenge té un nom incorrecte, ja que la seua rasa es troba a l'exterior del bancal, la qual cosa significa que no és realment un henge segons la definició originària.
En conjunt, el monument està datat entre el 3000 i el 2500 ae i constava d'un conjunt circular de grans pedres verticals (probablement 27) d'uns 10 m de diàmetre, envoltat per un fossat.

## Referències

* ↑ «'Second Stonehenge' discovered near original». , 06-10-2009 [Consulta: 6 desembre 2018].
* ↑ «Newhenge». , 110, gener/febrer 2010. ISSN: 1357-4442.
* ↑ «Henge». Dictionary. [Consulta: 6 desembre 2018].

## Vegeu també

* Avebury
# Urtain, el rey de la selva... o así

Urtain, el rey de la selva... o así és una pel·lícula espanyola dirigida per Manuel Summers el 1969.

## Argumento

Pel·lícula biogràfica del boxador José Manuel Ibar "Urtain" anterior al fet que obtingués per primera vegada el seu títol de campió d'Europa en 1970, rodada a l'estil de documental i on es reflexiona sobre la violència.

## Repartiment

* Marisol
* Felisa Azdiazu
* Antonia Ibar
* Eusebio Ibar
* José Urbieta
* Urtain

## Premis
### Medalles del Cercle d'Escriptors Cinematogràfics

| Categoria | Nominats | Resultat |
| Millor guió | Manuel Summers | Guanyador |

## Referències

* ↑ Urtain, el rey de la selva... o así Arxivat 2019-04-19 a Wayback Machine. a cinedor.es
* ↑ «Premios del CEC a la producción española de 1970». Círculo de Escritores Cinematográficos. Arxivat de l'original el 2016-03-05. [Consulta: 17 novembre 2018].

## Enllaços externs

* Urtain, el rey de la selva... o así a aquivaletodo.blogspot.com
# Hegemó

Hegemó és el nom dels següents personatges:
* Hegemó de Tassos, poeta còmic grec
* Hegemó d'Atenes, orador atenenc
* Hegemó, poeta èpic grec
* Hegemó, poeta epigramàtic grec
# Chaetium bromoides

Chaetium bromoides és una espècie de planta herbàcia poàcia i planta nativa des de Mèxic a Panamà. Ha estat utilitzada com planta farratgera en zones altes de Costa Rica.

## Referències

* ↑ «darnis.inbio.ac.cr, amb fotografies». Arxivat de l'original el 2014-04-30. [Consulta: 28 febrer 2021].
# Torre de Binifadet

La torre de Binifadet és una torre de defensa del segle XIV al municipi de Sant Lluís, Menorca.
La torre de Binifadet es conserva en molt bon estat. És de planta quadrada de sis metres de costat tretze metres d'alçada, amb gruixudes parets de maçoneria ordinària, coronada la seva terrassa superior per un matacà que l'envolta totalment, recolzat en mènsules triangulars. La volta del pis superior la formen quatre plements separats per altres punts nervis que convergeixen en la clau. La porta original va haver de quedar oculta en adossar-se la casa a la torre.
Va ser la referència que es va prendre per projectar els carrers de Sant Lluís el gener del 1762. Amb un cordill a partir d'aquesta torre es van fer els quatre carrers principals i cinc travessies.
El conjunt està catalogat com a monument històric i ha estat inscrit al registre cultural de Béns d'Interès amb el RI-51-0008585. Actualment, la torre forma part d'una residència privada.

## Referències

* 1 2 Tudury, Pedro Riudavets y. Historia de la isla de Menorca (en castellà). Fábregues, 1888, p. 2167.
* ↑ «Torre de Binifadet a Sant Lluís» (en castellà). MonumentalNet. [Consulta: 12 agost 2023].
* ↑ «Torre de Binifadet» (en castellà). CastillosNet. [Consulta: 12 agost 2023].

## Bibliografia complementària

* Serra, Maria Lluïsa «Fortificaciones medievales del campo de Menorca. La torre de Binifadet». Revista de Menorca, 48, 1962, pàg. 89–106. ISSN: 2659-4544.
# Cochranella antisthenesi

Cochranella antisthenesi és una espècie de granota que viu a Veneçuela.
Està amenaçada d'extinció per la pèrdua del seu hàbitat natural.

## Bibliografia

* La Marca, E., Manzanilla, J. & Señaris, C. 2004. Hyalinobatrachium antisthenesi. 2006 IUCN Red List of Threatened Species. Accedit a 25 d'abril del 2008
# Remigio Mendiburu

Remigio Mendiburu Miranda (Hondarribia, Guipúscoa, 31 de juliol de 1931 – Barcelona, 16 d'abril de 1990) va ser un escultor basc.
Durant la Guerra Civil espanyola va haver d'exiliar-se a França. Va començar els seus estudis d'art sent molt jove, a l'Acadèmia de Sant Fernando de Madrid. D'allà es va traslladar a Barcelona, on va contactar amb els artistes i intel·lectuals de l'època: Tàpies, Joan Miró, Portabella, Guinovart…. El 1958 va viatjar a París, on va tenir el seu primer contacte amb l'Informalisme. En 1960 integra el Grup Gaur juntament amb Néstor Basterretxhea, Jorge Oteiza i Eduardo Chillida. Treballador infatigable, va exposar tant en grup com en solitari, en llocs com Madrid, Barcelona, París, Sant Sebastià, Tenerife, Mèxic, Venècia, Basilea… També va guanyar diversos premis.
La fusta ha estat la base del treball de Mendiburu però també va treballar la pedra i el metall. Una de les seves constants eren els troncs dels arbres. Va desenvolupar diversos temes, respectant les formes dels troncs manipulades de diferents maneres: l'experiència totèmica dels arbres abraçats, o eñs arbres que miren a les seves pròpies arrels.
Remigio Mendiburu va dissenyar el testimoni de la Korrika i l'escultura del Premi Manuel Lekuona que atorga Eusko Ikaskuntza.

## Referències

* ↑ Sarriugarte Gómez, Iñigo. Escultura Pública en Leioa. Un patrimonio que define a un municipio (en castellà). Ajuntament de Leioa, abril de 2013, p. 55. ISBN 978-84-616-3557-3.
# Comtat de Blois

El comtat de Blois fou una jurisdicció feudal de França originada vers el 900. El primer vescomte del qual hi ha notícies és Garnegaud, mort el 906. El seu successor fou el cavaller borgonyó Tibau el Vell que va rebre també el vescomtat de Tours el 908 i vers el 940 es va titular comte de Blois i Tours. Va morir el 943 i el va succeir el seu fill Tibau o Tibald el Trampós que vers el 960 va ocupar el comtat de Chartres. El seu fill Eudes I va ser comte de Blois, Chartes, Tours, Chateaudun, Provins i Reims.
Va morir el 995 i el va succeir el seu fill Tibald II, mort el 1004. El seu germà Eudes II va afegir als seus dominis el comtat de Meaux i el comtat de Troyes. Va morir el 1019 i els dominis es van fraccionar. La dinastia va seguir a Blois fins que va morir Tibald VI, que va deixar una filla, Margarita, que va aportar els dominis a la casa d'Avesnes, però va morir deixant hereva a la filla Maria, que ho va aportar a la casa de Châtillon, en mans de la qual va restar fins al 1397 quan fou cedit a la casa d'Orleans per manca de descendència.

## Llista de comtes de Blois

* Tibald o Teobald el Vell ?-940 (vescomte de Blois)
* Tibald o Teobald I de Blois anomenat el Trampós, 940-978, vescomte de Blois, 956-978 conquesta Chartres i Châteaudun i agafa el títol de comte de Blois, Chartres i Châteaudun 956-978
* Eudes I de Blois, comte de Blois, de Chartres, i de Châteaudun 978-996, comte de Provins i de Reims
* Tibald o Teobald II 996-1004 comte de Blois, de Chartres, de Châteaudun, de Provins i de Reims
* Eudes II de Blois, 996-1037 comte de Blois, de Chartres, de Châteaudun, de Provins i de Reims († 1037), comte consort de Meaux o Xampanya com Eudes I.
* Tibald o Teobald III 1037-1089 (fill)
* Esteve Enric 1089-1102 (fill)
* Tibald o Teobald IV el Gran 1102-1152 (fill), comte de Xampanya el 1125
* Tibald o Teobald V el Bo 1152-1191 (fill), comte de Blois i Chartres
* Lluís de Blois, Chartres i Clermont, casat amb Caterina, comtessa de Clermont 1191-1205 (fill)
* Tibald o Teobald VI 1205-1218 (fill)
* Margarita de Blois 1218-1230, comtessa de Blois i Chateaudun (filla)
* Gualteri II d'Avesnes, comte consort de Blois i Chartres, i comte de Guisa 1218-1230
* Maria d'Avesnes (filla) 1230-1241
* Hug de Châtillon comte de Saint-Pol, comte consort de Blois i Chartres 1230-1241
* Joan I de Blois-Châtillon 1241-1280 (fill)
* Joana de Blois-Châtillon 1280-1292 (filla)
* Pere de França, comte d'Alençon i Valois, comte consort de Blois i Chartres 1280-1283
* Hug II de Blois-Châtillon 1292-1307 (cosí)
* Guiu I de Blois-Châtillon 1307-1342, (fill) comte de Blois i de Dunois
* Lluís I de Blois-Châtillon 1342-1346 (fill), comte de Blois i de Dunois
* Lluís II de Blois-Châtillon 1346-1372 (fill) comte de Blois i de Dunois
* Joan II de Blois-Châtillon 1372-1381, comte de Blois i de Dunois (germà)
* Guiu II de Blois-Châtillon 1381-1397, comte de Blois i de Dunois, (germà)
* A la mort del seu hereu Lluís el 1391, Guiu va cedir per a després de la seva mort els seus dominis a Lluís I d'Orleans.

## Enllaços externs

* Comtat de Blois
* Genealogia de la casa de Blois
# Bernard Anício Caldeira Duarte

Bernard Anicio Caldeira Duarte (nascut el 8 de setembre de 1992), més conegut com a Bernard, és un futbolista brasiler que juga a l'Everton FC com a migcampista.
El 7 de maig de 2014 el seleccionador brasiler Luiz Felipe Scolari el va incloure a la llista final de 23 jugadors que representaran el Brasil a la Copa del Món de Futbol de 2014.
És un jugador molt veloç i molt àgil, pot jugar tant d'extrem com mitja punta i fins i tot també com a interior. És un jugador molt baix, ja que fa 1,64 m i no domina gaire bé el joc aeri, però té una gran habilitat amb els peus.
Amb 22 anys que té, li queda molt de futur i pot arribar a ser un dels millors jugadors del món.

## Referències

* ↑ http://shakhtar.com/en/team/
* ↑ http://shakhtar.com/en/team/player/?id=749
* ↑ Agencia EFE. «Kaká y Ronaldinho, fuera de la lista mundialista». FIFA, 07-05-2014. Arxivat de l'original el 2014-05-08. [Consulta: 6 juny 2014]. (castellà)
* ↑ «World Cup 2014: Kaka and Robinho omitted from Brazil squad». BBC Sport, 07-05-2014. [Consulta: 7 maig 2014].
# Joe Matt

Joe Matt (Lansdale, 3 de setembre de 1963 - Los Angeles, 18 de setembre de 2023) va ser un dibuixant de còmics i colorista estatunidenc.
Va iniciar-se acolorint còmics de superherois. El 1987 va començar a dibuixar Peepshow, una sèrie d'historietes autobiogràfiques al voltant dels seus grans temes: la pornografia, les relacions sentimentals i la seva relació amb els diners. En aquests relats apareixen els dibuixants Seth i Chester Brown, dos autors del Canadà (on Matt va viure entre el 1988 i el 2002) amb qui va mantenir una relació d'amistat. El seu estil va estar influenciat per l'obra de Robert Crumb.

## Referències

* ↑ Caballero, Marta. «Tengo que empezar a dibujar otra vez porque si no, caeré en una depresión espantosa» (en castellà), 11-03-2016. [Consulta: 29 setembre 2023].
* ↑ Cabrera, Elena. «Muere Joe Matt, uno de los grandes dibujantes del cómic 'underground'» (en castellà), 19-09-2023. [Consulta: 29 setembre 2023].
* ↑ Serra, Xavi. «Mor Joe Matt, la veu més impúdica i salvatgement divertida del còmic independent nord-americà». Ara, 19-09-2023. [Consulta: 29 setembre 2023].
* ↑ Booker, M. Keith. Encyclopedia of Comic Books and Graphic Novels (en anglès). ABC-CLIO, 2010-05-11. ISBN 9780313357466.
# Silvia León

Silvia León (22 de febrer de 1958) és una exjugadora de voleibol del Perú. Va ser internacional amb la Selecció femenina de voleibol del Perú. Va competir en els Jocs Olímpics d'Estiu de 1980 a Moscou. Va formar part de la selecció del Perú que va guanyar la medalla de plata en els Jocs Panamericans de 1979. També va guanyar la medalla de plata en el Campionat del Món de voleibol femení disputat al Perú en 1982.

## Referències

* ↑ «Silvia LeÃ³n Bio, Stats, and Results» (en anglès). Arxivat de l'original el 2020-04-18. [Consulta: 14 desembre 2017].
* ↑ Krastev, Todor. «Women Volleyball IX World Championship 1982 Peru - 13-25.09 Winner China». [Consulta: 10 desembre 2017].
# Catenà

Un catenà és una estructura molecular orgànica mecànicament entrellaçada que està composta de dos o més macrocicles entrellaçats. Els anells entrellaçats no es poden separar sense trencar els enllaços covalents dels macrocicles. L'etimologia de catenà prové del llatí catena que significa "cadena". En funció del nombre d'anells presents (2, 3, 4...) s'anomenencatenans, [3]catenans, [4]catenans, etc.

## Història

Els primers catenans foren sintetitzats el 1964 pel químic orgànic alemany Arthur Lüttringhaus (1906-1992) i col·laboradors.

## Propietats

Una propietat de molts catenans és la capacitat dels anells per girar un respecte a l'altre i adoptar diferents disposicions espacials. Aquest moviment sovint pot ser detectat i mesurat per espectroscòpia de RMN, entre altres mètodes. Algunes d'aquestes disposicions són termodinàmicament més estables que d'altres. Mitjançant l'aportació d'energia es pot canviar de disposició estable, i funciona com una espècie d'interruptor molecular. Els catenans se sintetitzen al voltant d'un catió metàl·lic i adopten una determinada disposició, en retirar-lo els anells canvien de disposició adaptant-se a la nova situació. Si es reintrodueix el catió, es recupera la disposició inicial.
S'han sintetitzat catenans incorporant moltes unitats funcionals, inclosos grups redox-actius, grups fotoisomerizables, grups fluorescents i grups quirals. Alguns d'aquests compostos s'han utilitzat per a crear interruptors moleculars, així com per a la fabricació de dispositius electrònics moleculars i sensors moleculars.

## Vegeu també

* Olimpiadà

## Referències

* ↑ McNaught, A.D.; Wilkinson, A. IUPAC. Compendium of Chemical Terminology, the "Gold Book" (en anglès). 2a edició. Oxford: Blackwell Scientific Publications, 1997. DOI 10.1351/goldbook.C00904.. ISBN 0-9678550-9-8 [Consulta: 5 octubre 2016].
* 1 2 Rang, A.; Schalley, C.A. «Catenanes and Other Interlocked Molecules». A: Atwood, J.L. i, Steed, J.W. Encyclopedia of Supramolecular Chemistry (en anglès). 1. CRC Press, 2004, p. 206-212. ISBN 9780824747237.
* ↑ Schill, G.; Lüttringhaus, A «Gezielte Synthese con Catena-Verbindugen». Angew. Chem., 76, 1964, pàg. 567.
# Tord de Fea

El tord de Fea (Turdus feae) és un ocell de la família dels túrdids (Turdidae).

## Hàbitat i distribució

Habita els boscos de les muntanyes del nord-est de la Xina, al nord de Hebei.

## Referències

* ↑ «Tord de Fea». Cercaterm. TERMCAT, Centre de Terminologia. Rev. 20/01/2022(català)
# Codi ATC D10

El codi ATC D10, descrit com Preparats antiacne, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup D10 és part del grup anatòmic D Medicaments dermatològics.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QD10...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## D10A Preparats antiacne per a ús tòpic

    D10A A Combinacions amb corticoesteroides per al tractament de l'acne
    D10A B Preparats que contenen sofre
    D10A D Retinoides per a ús tòpic en acne
    D10A I Peròxids
    D10A F Antiinfecciosos per al tractament de l'acne
    D10A X Altres preparats antiacne per a ús tòpic

## D10B Preparats antiacne per a ús sistèmic

    D10B A Retinoides per al tractament de l'acne
    D10B X Altres preparats antiacne per a ús sistèmic

## Referències

* ↑ «ATC/DDD Index 2016: code D10». WHO Collaborating Centre for Drug Statistics Methodology.
* ↑ «ATCvet Index 2016: code QD10». WHO Collaborating Centre for Drug Statistics Methodology.
# Coolidge

«Coolidge» té aquests significats:
* Coolidge (Arizona)
* Coolidge (Geòrgia)
* Coolidge (Kansas)
* Coolidge (Texas)
* Calvin Coolidge (1872, Plymouth, Vermont, Estats Units - 1933), president dels Estats Units
* Emma Coolidge, personatge de ficció de la sèrie televisiva Herois interpretat per Deanne Bray
* Sherman Coolidge (Goose Creek, Wyoming, 1862 - Colorado, 1932), predicador arapaho
* Cassius Marcellus Coolidge (Antwerp, 1844 - Nova York, 1934), pintor estatunidenc.
* Efecte Coolidge
# Bernard Ardura

Bernard Ardura O.Praem. (1 de setembre de 1948, Burdeus, França) és un sacerdot catòlic, professor, filòsof, teòleg i autor francès. És membre de l'Orde de Canonges Premonstratencs. Fou ordenat l'any 1972. Entre el període del 1991 al 2009 fou sots-secretari i secretari del Consell Pontifici de Cultura. Actualment és el nou president del Comitè Pontifici de Ciències Històriques.

## Biografia

Quan era jove descobrí la seva vocació religiosa i decidí entrar al Seminari de l'Orde de Canonges Premonstratencs, on realitzà la seva formació eclesiàstica i feu cursos de filosofia i teologia. Finalment el dia 16 de desembre del 1972 fou ordenat sacerdot per a l'arxidiòcesi de Burdeus per l'arquebisbe metropolità Marius Maziers.
Després de la seva ordenació es traslladà a Itàlia per completar-hi els seus estudis en la Pontifícia Universitat Gregoriana, i després tornar a França per estudiar a la Universitat Catòlica de Lió, on en acabar la seva formació superior, passà a treballar com a professor de teologia dogmàtica i teologia espiritual d'aquesta universitat.
El 1987 fou criat a Roma per ser arxivista i bibliotecari de la Cúria General del seu orde. L'any següent entrà a la Santa Seu com a consultor de la Congregació per a les Causes dels Sants i del Consell Pontifici per al Diàleg Intereligiós.
El 1991 el papa Joan Pau II el designà com sots-secretari del Consell pontifici per a la Cultura i el 22 d'abril del 1997 com a secretari.

## Obres

* La spiritualité eucharistique, CLD 1982, ISBN 978-2854430202
* Nicolas Psaume, 1518 - 1575 évêque et Comte de Verdun, Cerf 1990
* Saint Bernard de Clairvaux, Association sacerdotale Lumen gentium 1991
* Prémontrés en Bohème, Moravie et Slovaquie, Univerzita Karlova v Praze 1993, ISBN 978-8070667682, zusammen mit Karel Dolista
* Prémontrés histoire et spiritualité, Université de Saint-Etienne 1995, ISBN 978-2862720739
* The order of Prémontré: history and spirituality, Paisa Pub. Co. 1995
* Premostratensi: nove secoli di storia e spiritualità di un grande ordine religioso, Edizioni Studio Domenicano 1997, ISBN 978-8870942668
* La réforme catholique: renouveau pastoral et spirituel, Messène 1998, ISBN 978-2911043604
* Culture, incroyance et foi: nouveau dialogue, Ed. Studium 2004, ISBN 978-8838239618, zusammen mit Paul Poupard (hrsg.), Jean-Dominique Durand
# Universitat de Wake Forest

La Universitat de Wake Forest (en anglès: Wake Forest University) és una universitat privada situada a Winston-Salem, Carolina del Nord (Estats Units d'Amèrica). El seu nom és degut al fet que anteriorment, fins a 1956, estava situada a Wake Forest.

## Història

Es va fundar després que la convenció estatal de Carolina del Nord de les Esglésies baptistes comprés en 1834 una finca de 600 acres (2.4 km²) en el comtat de Wake per situar un centre d'ensenyament que formés tant als ministres baptistes com als laics. Es va denominar Wake Forest Manual Labor Institute, i en 1838 es va canviar de nom a Wake Forest College. Després de cobrar auge els estudis de postgrau, la institució va adoptar la seva denominació actual de Wake Forest University el 1967. El 1986 la universitat va guanyar l'autonomia de la convenció d'Esglésies baptistes, encara que manté una estreta relació amb ella.

## Esports

Wake Forest competeix en l'Atlantic Coast Conference de la Primera Divisió de la NCAA.

## Enllaços externs

* Web oficial